Diari Oficial de la Generalitat Valenciana


Sumari del DOGV 648, del 25-08-1987 (1987/809487)

ORDRE de 16 de juliol de 1987, de la Conselleria d'Agricultura i Pesca de la Generalitat Valenciana, per la qual s'estableixen ajudes per a l'adquisició de sementals de races pures de bestiar oví, cabrum, porcí i canícula.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   648

Data del DOGV
:   25-08-1987

Secció del DOGV
:   ALTRES DISPOSICIONS

Número del document
:   1987/809487


Data del document
:   16-07-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 16 de juliol de 1987, de la Conselleria d'Agricultura i Pesca de la Generalitat Valenciana, per la qual s'estableixen ajudes per a l'adquisició de sementals de races pures de bestiar oví, cabrum, porcí i cunícola.  
La Conselleria d'Agricultura i Pesca té al seu càrrec el Programa de Producció i Sanitat Animal, entre els objectius del qual es troba elevar la rendibilitat de les explotacions ramaderes de la Comunitat Valenciana, de forma que els seus productes puguen competir amb els procedents d'altres zones de la Comunitat Europea o de fora i, conseqüentment, mantenir-hi la productivitat ramadera, atesa la seua importància social i econòmica.   
Un dels procediments per aconseguir dit objectiu consisteix a millorar la qualitat genètica del bestiar existent a dites explotacions. Per a això, tenint en compte les limitacions que tenen alguns mètodes com la inseminació artificial, hom considera oportú de fomentar l'adquisició de sementals de qualitat provada, per tal d'obtenir races pures o mitjans industrials que, efectivament, permeten d'elevar el nivell de renda de les explotacions.   
En atenció d'aquests motius, a proposta de la Direcció General de la Producció Agrària i fent ús de les facultats que tinc atribuïdes,   
ORDENE:   
Article primer  
Per a les explotacions ramaderes, individuals o col lectives, cunícoles i d'oví, porcí o cabrum, que hi desplegaren programes sanitaris, i que siguen inscrites als registres dels Serveis Territorials de la Conselleria d'Agricultura i Pesca, de cada província, hom estableix ajudes a l'adquisició de reproductors selectes de raça pura en les condicions que s'hi detallen.   
1.1. Els reproductors hauran de procedir d'explotacions sanejades i ser inscrits a Llibres Genealògics. En el cas de no complir aquesta segona condició hauran de tenir garantida la puresa racial. Tot això, caldrà acreditar-ho mitjançant certificació oficial.   
1.2. Les races dels reproductors objecte d'ajuda seran:   
- en oví: sementals de raça Manxega, Segurenya, Aragonesa, Guirra, Suffolk i Romanov.   
- en cabrum: sementals de raça Murciano- Granadina.   
- en porcí: sementals de raça Duroc o Duroc Jersei.   
- en cunícola: mascles de raça Gegant d'Espanya, California i Neozelandesa.   
1.3. Els sementals de races ovines i cabrum objecte d'ajuda hauran de tenir un pes mínim. de 30 quilògrams, els sementals de raça porcina un pes mínim de 70 quilògrams, i els sementals conills hauran de tenir 5 mesos d'edat. Els sementals d?oví, porcí i cabrum hauran de romandre a l'explotació com a mínim. 3 anys, i els sementals de conills dos anys.   
Article segon  
El nombre de sementals per explotació objecte d'ajuda vindrà donat en proporció al nombre de femelles reproductores existents a les explotacions, i serà: d?1:25 en oví i cabrum, d'1:30 en porcí i d?1:10 en conills.   
Article tercer  
L'ajuda als titulars d'explotacions ramaderes serà en forma de subvenció directa finalista i tindrà una quantia que podrà arribar fins un 35% del valor d'adquisició, en el cas d'explotacions individuals, i fins el 45% en el cas d'agrupacions amb personalitat jurídica, com per exemple Societats Agràries de Transformació, Cooperatives, etc.   
Article quart  
La subvenció tindrà uns límits màxims que correspondran als valors d'adquisició següents:  
Oví i cabrum 30.000 pts/cap  
Porcí 45.000 pts/cap  
Cunícola 4.000 pts/cap  
Article cinqué  
Les sol·licituds es dirigiran al Director General de la Producció Agrària de la Conselleria d'Agricultura i Pesca de la Generalitat Valenciana, i es presentaran als Serveis Territorials d'Alacant, Castelló i València, respectivament.   
A la sol·licitud s'adjuntaran els documents següents:   
- Certificació oficial que acredite que la ramaderia d'on procedesca el semental siga inscrita al Llibre Genealògic, o si s'escau, que tinguen garantida la seua puresa racial.   
- Fotocòpia de la cartilla ramadera.   
Article sisé  
Els titulars d'explotacions ramaderes o aquelles persones a les quals se'ls concediran les ajudes, tindran un termini de dos mesos per acreditar l'adquisició dels reproductors.   
DISPOSICIONS FINALS  
Les ajudes establertes en aquesta Ordre seran incompatibles amb qualsevol altra ajuda oficial que es concedesca per a la mateixa finalitat.   
Hom faculta la Direcció General de la Producció Agrària de la Conselleria d'Agricultura i Pesca per desplegar aquesta Ordre, la qual entrarà en vigor l'endemà de la publicació al Diari Oficial de la Generalitat Valenciana.   
València, 16 de julio de 1987.   
El Conseller d'Agricultura i Pesca  
LLUIS FONT DE MORA I MONTESINOS